CVP IS priemonėmis

Rinkos konsultacijoje dalyvavusiems tiekėjams 2024-12-30

DĖL ATSAKYMŲ Į RINKOS KONSULTACIJOS KLAUSIMUS

Dėkojame už dalyvavimą rinkos konsultacijoje dėl **110 kV Kaunas-Jonava I, II ir Kaunas-Vandžiogala kabeliavimo projektavimo ir rangos darbų**. Pateikiami atsakymai į pateiktus komentarus / siūlymus.

|  |  |  |
| --- | --- | --- |
| **Klausimas/siūloma redakcija** | **Teikiamas komentaras / siūlymas** | **Perkančiojo subjekto atsakymai** |
| Kokie veiksniai turi įtakos pirkimo objekto kainos? Kas ir kokia dalimi galėtų mažinti kainą? Kas ją didina?  Į kokius kainodaros aspektus Užsakovas turėtų atsižvelgti? | Pirkimo objekto kainai įtakos turi šie veiksniai:   * Medžiagų brangimas ir negarantuotas jų tiekimas dėl situacijos pasaulyje. * Kuro ir energetinių resursų brangimas. * Darbo jėgos brangimas ir trūkumas.   Veiksniai, galintys didinti kainą:  • Techninių reikalavimų sudėtingumas:   * Statybos techniniai normatyvai, reikalaujantys specialių įrenginių ar medžiagų.   • Rizikų perdavimas rangovui:   * Rangovui priskiriamos atsakomybės, tokios kaip leidimų, suderinimų ar tyrimų organizavimas, didina riziką, kurią rangovai įskaičiuoja į kainą.   • Griežtos netesybos ir delspinigiai:   * Delspinigiai už darbų vėlavimą, grafiko pateikimo ar kitų sąlygų nesilaikymą skatina rangovą pridėti papildomas išlaidas, skirtas šiai rizikai padengti.   • Mokėjimų etapavimas:   * Apribotas apmokėjimas už nesumontuotus įrenginius ar darbų dalis (pvz., tik iki 70 %) skatina įtraukti papildomas finansines išlaidas už pinigų srautų valdymą.   • Projekto apimtis ir sudėtingumas:   * Kompleksiniai projektai, apimantys kelis etapus ir ilgesnį įvykdymo laikotarpį, padidina kaštus dėl ilgesnio finansavimo poreikio.   • Veiksniai, galintys mažinti kainą:  Aiškiai apibrėžtas projektas ir reikalavimai:   * Jei techninė užduotis ir specifikacijos yra detalios bei nekintančios, rangovas gali tiksliau įvertinti išlaidas, mažindamas riziką ir kainą.   Palankios mokėjimo sąlygos:   * Lankstesnis apmokėjimo už nesumontuotus įrenginius procentas ar išankstiniai mokėjimai sumažina rangovo finansavimo kaštus. * Efektyvus rizikos pasidalijimas: * Rizikų, tokių kaip leidimų gavimas ar   suderinimai, pasidalijimas tarp rangovo ir užsakovo sumažina neapibrėžtumus ir galimas atsakomybės sąnaudas.  2. Užsakovas turėtų atsižvelgti į:  - Mokėjimo struktūra ir sąlygas;  - Rizikos valdymo paskirstymą;  - Techninius reikalavimus;  - Garantijas ir draudimą;  - Sutarties trukmę ir etapus (sudaryti realistišką grafiką). | Dėkojame už įžvalgas. |
| Ar nėra nepagrįstų ir perteklinių reikalavimų?  Kokius pasiūlytumėte taikyti aplinkosauginius reikalavimus? | Sutarčių suma galėtų būti mažesnė.  Siūlome pridėti ne tik ISO 14001 reikalavimą, bet ir ISO 9001, kad būtų užtikrinama ir kokybė iš rangovo pusės. | * Siekiame užtikrinti patyrusių tiekėjų dalyvavimą pirkime, todėl sutarčių sumų reikalavimo nemažinsime * Rangovų kokybę užtikrinsime kitais būdais (MKR) |
| Ar Sutarties projektas yra priimtinas? Ar yra kritinių punktų Sutartyje kas lemtų Jūsų nedalyvavimą pirkime arba reikšmingai didintų kainą?  Komentarai gali būti teikiami rašant komentarus pridėtame Sutarties projekte arba šioje pastabų lentelėje. | Ne, Sutarties projektas yra nepriimtinas:   * Per trumpas I darbų etapas (nevertintas projektinių pasiūlymų derinimo laikas, statybos leidimo gavimo laikas (1 mėn.)). Siūlome I darbų etapo terminą – 8 mėn.   Su kitais darbų etapų terminais sutinkame.  Sutarties projektas atrodo išsamus, detaliai reglamentuojantis rangovo ir užsakovo teises bei pareigas. Pateikiama aiški darbų organizavimo, atlikimo, grafiko, apmokėjimų ir atsakomybės sistema. Tačiau kai kurie punktai gali būti vertinami kaip potencialiai problemiški rangovui:  • Delspinigiai ir netesybos:  Grafiko nesilaikymo atveju numatyti  delspinigiai (pvz., 100 eurų per dieną  už vėlavimą pateikti grafiką, su padidėjimu kas 5 dienas iki 10 000 eurų) yra griežti ir gali reikšmingai paveikti rangovo finansinę padėtį.  - Už sutarties įsipareigojimų nevykdymą  taikomos netesybos už laiku neperduotus darbus yra reikšmingos (0,04 % už dieną nuo darbų vertės), kas  gali daryti spaudimą atlikti darbus greitai, tačiau ne visada užtikrinant jų kokybę.  • Projekto derinimo procesai ir rizikos paskirstymas:  Rangovui tenka atsakomybė už visus reikalingus leidimus, suderinimus ir statybinius tyrimus. Jei užsakovo pastabų pateikimo terminas vėluoja, rangovui vis dar gresia delspinigiai už galutinio grafiko vėlavimą, kas gali būti neteisinga.  • Apmokėjimo sąlygos:  Apmokėjimas už nesumontuotus įrenginius siekia iki 70 %, tačiau detalių  apie galutinio atsiskaitymo tvarką trūksta. Tai gali sukelti finansinį spaudimą.  Kritiniai punktai, galintys lemti nedalyvavimą pirkime arba reikšmingai didinti kainą:  • Delspinigiai: Aukštos delspinigių ribos už grafikų ir dokumentacijos vėlavimą.  • Apmokėjimo lankstumo trūkumas: Jei  projektas apmokamas etapais, bet daug išlaidų reikia padengti iš anksto, tai gali sukelti finansinių sunkumų.  • Rangovo atsakomybė: Rangovui perkeliamas per didelis leidimų ir suderinimų vykdymo krūvis, kas gali sukelti vėlavimų, nepriklausančių nuo rangovo kontrolės.  **Rekomendacijos:**  • Peržiūrėti delspinigių ir netesybų nuostatas, užtikrinant jų proporcingumą faktiniams pažeidimams.  • Suderinti aiškesnes apmokėjimo sąlygas, kurios padėtų išlaikyti pinigų srautų stabilumą.  • Derėtis dėl leidimų gavimo ir suderinimų, kad užsakovas dalyvautų daugiau, sumažinant rizikas rangovui. | * Statybos leidimo gavimo terminas bus pakoreguotas. * Įvertinsime Delspinigių ir netesybų dydžius (dėl grafiko nesilaikymo atvejų) * Dėkojame už įžvalgą, tačiau kokybinio kriterijaus svorio keisti neplanuojame. |
| Kokius pasiūlytumėte taikyti ekonominio naudingumo kriterijus?  Ar priimtina siūloma ekonomiškai naudingiausio pasiūlymo vertinimo metodologija (4 priedas)? | Nesiūlome.  Taip, siūloma ekonomiškai naudingiausio pasiūlymo vertinimo metodologija (4 priedas) priimtina.  Priimtina.  Jei pagrindinis tikslas yra paslaugų kokybė, siūlytina perskirstyti balų svorius, daugiau dėmesio skiriant kokybės aspektams. Jei prioritetas – maža kaina, metodologija gali būti  laikoma priimtina.  Mažas kokybės kriterijaus (Q) svoris. Jei tikslas yra kokybiškų paslaugų užtikrinimas, galbūt būtų tikslinga didinti kokybės kriterijaus lyginamąjį svorį. Taip pat reikėtų aiškiai apibrėžti, kaip elgtis su kainos ir kokybės balų artimais rezultatais (pvz., jeigu keli pasiūlymai surenka panašius balus). | Dėkojame už grįžtamąjį ryšį.  Informuojame, kad remiantis Bendrosiomis Pirkimo sąlygomis, „Tais atvejais, kai kelių Tiekėjų Pasiūlymų ekonominis naudingumas yra vienodas, sudarant Pasiūlymų eilę pirmesnis į šią eilę įrašomas Tiekėjas, kurio Pasiūlymas pateiktas anksčiausiai.“ |

Rugilė Endzinaitė, tel. +370 638 35485, el. p. [Rugile.Endzinaite@litgrid.eu](mailto:Rugile.Endzinaite@litgrid.eu)